ФАКУЛТЕТ ОРГАНИЗАЦИОНИХ НАУКА
УНИВЕРЗИТЕТА У БЕОГРАДУ
Јове Илића 154, Београд

**ИЗБОРНОМ ВЕЋУ ФАКУЛТЕТА ОРГАНИЗАЦИОНИХ НАУКА**

 **Предмет: Избор једног наставника у звање доцента за ужу научну област
Менаџмент технологије, иновација и одрживог развоја**

****Одлуком Изборног већа Факултета организационих наука, Универзитета у
Београду, 05-02 бр. 4/50-1 од 02.06.2022. године, расписан је конкурс за избор једног
наставника у звање доцента, на одређено време од пет година, са пуним радним
временом, за ужу научну област **Менаџмент технологије, иновација и одрживог развоја.**

Одлуком Изборног већа Факултета организационих наука, Универзитета у Београду, 05-02 бр. 4/50-1 од 02.06.2022. године, именовани смо за чланове Комисије за припрему Извештаја о пријављеним кандидатима, у следећем саставу:

1. **др Маја Леви-Јакшић**, редовни професор у пензији Факултета организационих наука, Универзитет у Београду – председник комисије,
2. **др Јасна Петковић**, ванредни професор Факултета организационих наука, Универзитет у Београду – члан комисије,
3. **др Гордана Кокеза**, редовни професор Технолошко-металуршког факултета, Универзитет у Београду – члан комисије.

Након увида у конкурсни материјал, Комисија упућује Декану и Изборном већу Факултета следећи

**И З В Е Ш Т А Ј**

На конкурс, објављен у публикацији Националне службе за запошљавање „Послови“ бр. 992 од 22.06.2022. године, у предвиђеном року пријавио се један кандидат, др Милица Јовановић, који је поднео сву документацију захтевану конкурсом.

**1. ПОДАЦИ О КАНДИДАТУ**

1. **Биографски подаци о кандидату**

Милица Јовановић рођена је 8. априла 1989. године у Београду. Завршила је основну школу „Доситеј Обрадовић“ у Пожаревцу 2003. године и носилац је Вукове дипломе. Средњу Економско-трговинску школу у Пожаревцу је завршила са одличним успехом као ђак генерације. На Факултету организационих наука, Универзитета у Београду је дипломирала 2011. године на смеру за Информационе системе и технологије са просечном оценом 9,82 и оценом 10 на дипломском раду под називом „Различити приступи рангирању универзитета“. На Факултету организационих наука је завршила мастер студије на смеру за Операциона истраживања и рачунарску статистику са просечном оценом 10 и у септембру 2012. године са оценом 10 одбранила мастер рад под називом „Примена мултиваријационе анализе у оцени перформанси универзитета“. На Факултету организационих наука је завршила je међународне мастер студије на програму International Business and Management који Факултет организационих наука реализује у сарадњи са Мидлсекс универзитетом из Лондона, са просечном оценом 9,5 и у новембру 2016. године са оценом 10 одбранила мастер рад под називом „Technology management performance indicators in global country rankings“ .

Студије докторских студија на Факултету организационих наука Универзитета у Београду на студијском програму за Информационе системе и менаџмент, одсек за Операциона истраживања завршила је 1. јула 2022. године. На докторским студијама је положила све програмом предвиђене испите са просечном оценом 10. Докторску дисертацију под називом „Развој модела за евалуацију перформанси менаџмента технологије заснован на *Triple Helix* приступу“ одбранила је 1. јула 2022. године. Од 2011. године ангажована је у извођењу наставе на Факултету организационих наука, најпре као студент-демонстратор, а касније као сарадник у настави и асистент.

Течно говори енглески језик, а служи се шпанским и руским језиком.

1. **Педагошко искуство**

*Наставна и научна звања*

Од школске 2010/2011. до јануара 2015. године Милица Јовановић је била ангажована као студент демонстратор на Катедри за менаџмент технологије, иновација и развоја у извођењу наставе на предмету Менаџмент технологије и развоја. Од 1. фебруара 2015. запослена је на Факултету организационих наука као сарадник у настави на Катедри за менаџмент технологије, иновација и развоја. Била је ангажована на извођењу наставе на предметима Менаџмент технологије и развоја и Развој малих и средњих предузећа. Од 1. новембра 2016. запослена је на Факултету организационих наука као асистент на *Катедри за менаџмент технологије, иновација и одрживог развоја*. Ангажована је на извођењу следећих предмета:

Основне академске студије:

* Менаџмент технологије и развоја,
* Развој малих и средњих предузећа,
* Технолошка стратегија,
* Комерцијализација технологије,
* Методе у технолошком менаџменту.

Мастер академске студије:

* Технолошко предузетништво,
* Одрживи развој.

Ангажована је у извођење наставе на енглеском језику на предметима:

* Основне академске студије: *Management of Technology and Development*
* Мастер академски програм Међународно пословање и менаџмент:
	+ *Global Technology and Operations Management*
	+ *Quantitative Methods in Technology Management*

Ангажована је и на мултидисциплинарном студијском програму мастер академских студија „Мастер 4.0 – Напредне информационе технологије у дигиталној трансформацији“, који Факултет организационих наука заједнички реализује са Електротехничким факултетом.

*Наставни материјали*

Милица Јовановић активно је учествовала у припреми и изради наставног материјала и уџбеничке литературе за предмете који се изводе на Факултету организационих наука на основним и мастер академским студијама.

1. Леви-Јакшић, М., Маринковић, С., Петковић, Ј., Ракићевић, Ј., Јовановић, М. (2018). *Технолошко предузетништво*. Факултет организационих наука, Београд. ISBN 978-86-7680-347-7

*Педагошки рад*

У годишњoj универзитетскojанкети о вредновању педагошког раданаставника и сарадника, Милица Јовановић од почетка рада на Факултету организационих наука остварује високе резултате, са просечним оценама преко 4,75 (од 5). За остварене високе резултате Милица Јовановић је у 2015. години награђена од стране Факултета.

Табела 1. Просечна оцена педагошког рада Милице Јовановић - предмет *Менаџмент технологије и развоја*

|  |  |  |  |
| --- | --- | --- | --- |
| **Година** | **Предмет** | **Број испитаника** | **Просечна оцена** |
| 2012/2013. | *Менаџмент* *технологије и развоја* | 178 | 4,83 |
| 2013/2014. | *Менаџмент* *технологије и развоја* | 152 | 4,88 |
| 2014/2015. | *Менаџмент* *технологије и развоја* | 206 | 4,92 |
| 2015/2016. | *Менаџмент* *технологије и развоја* | 148 | 4,85 |
| 2016/2017. | *Менаџмент* *технологије и развоја* | 255 | 4,77 |
| 2017/2018. | *Менаџмент* *технологије и развоја\** | - | - |
| 2018/2019. | *Менаџмент* *технологије и развоја* | 339 | 4,78 |
| 2019/2020. | *Менаџмент* *технологије и развоја\*\** | - | - |
| 2020/2021. | *Менаџмент* *технологије и развоја* | 31 | 4,61 |

\*Анкета није спроведена због одсуства Милице Јовановић

\*\*Анкета није спроведена због пандемије COVID-19

Такође, у годишњој анкети о вредновању педагошког рада на међународном мастер програму који се на Факултету организационих наука изводи на енглеском језику, *International Business & Management* (у сарадњи са Мидлсекс универзитетом из Лондона), Милица Јовановић остварила високе просечне оцене – преко 4,65 (Табела 2).

Табела 2. Просечна оцена педагошког рада Милице Јовановић - предмет *Global Technology and Operations Management* (мастер студије на енглеском језику)

|  |  |  |  |
| --- | --- | --- | --- |
| **Година** | **Предмет** | **Број испитаника** | **Просечна оцена** |
| 2016/2017. | *Global Technology and Operations Management* | 16 | 4,67 |
| 2017/2018. | *Global Technology and Operations Management* | 10 | 4,83 |
| 2018/2019. | *Global Technology and Operations Management* | 12 | 4,93 |
| 2019/2020. | *Global Technology and Operations Management* | 11 | 4,86 |
| 2020/2021. | *Global Technology and Operations Management* | 12 | 4,82 |
| 2021/2022. | *Global Technology and Operations Management* | 11 | 4,81 |

*Чланства у комисијама за одбрану завршних радова*

Милица Јовановић је учестовала као члан у 28 комисија за одбрану завршних радова на основним академским студијама на Факултету оргнаизационих наука.

*Активности од значаја за развој и углед Факултета организационих наука*

Милица Јовановић од 2011. године активно учествује у различитим активностима Факултета организационих наука:

* У мају 2022. године изабрана за члана Савета Факултета организационих наука за период октобар 2022-септембар 2026.
* Члан је Комисијe за израду Правилника о дисциплинској одговорности студената Факултета и Правила полагања испита на Факултету организационих наука.
* 2016 - данас:администратор међународног мастер програмаInternational Business and Management“ које Факултет организационих наука спроводи у сарадњи са Мидлсекс универзитетом из Лондона
* 2018 - 2020: Секретар Катедре за менаџмент технологије, иновација и одрживог развоја.
* 2016 - 2017: припрема акредитације међународних мастер академских студија „International Business and Management“ које Факултет организационих наука спроводи у сарадњи са Мидлсекс универзитетом из Лондона.
* 2012 - 2019: Члан организационог тима ФОНДИП.
* Април 2019 - новембар 2019: Члан Етичке комисије Факултета организационих наука.
* 2018: Члан Пописне комисије за попис некретнина, опреме, намештаја и нефинансијске имовине Факултета организационих наука.
* Члан Комисије за продају пријавног листа на конкурс за упис у прву годину основних академских студија.

*Учешће у ваннаставним активностима студената*

Милица Јовановић је три године именована за ментора студентима прве године Факултета организационих наука. Такође, била је ментор студентима на такмичењу *TechChallenge* 2017. године у организацији студентске организације Факултета организационих наука ФОНИС. Од 2018. године координатор је активности у Центру за технолошки менаџмент на Факултету организационих наука (<http://ctm.fon.bg.ac.rs/>) у коме активно ради са студентима на продубљивању знања из области технолошког менаџмента, одрживог развоја и технолошког предузетништва, а у два наврата је била едукативна подршка студентима у решавању студије случаја организације ESTIEM. На позив студената, била је модератор панел дискусије на пројекту „Активан студент“ у организацији студентске организације Центар за развој каријере ФОН-а. У децембру 2021. године била је организатор „Недеље студентских идеја“ намењеној презентацији студентских предузетничких подухвата. У оквиру активности у Истраживачко-развојном центру ФОН-а ради на менторисању студентских предузетничких тимова.

*Учешће у наставним активностима који не носе ЕСПБ бодове (перманентно образовање, курсеви у организацији професионалних удружења и институција или сл.).*

* Милица Јовановић је у новембру 2017. гостујући предавач на институту *BIT Belgrade Institute of Technology* – школи програмирања у Београду за обуку стручњака у области информационих технологија, где је држала предавање о методама агилног управљања технологијом.
* У јуну 2022. године била је фацилитатор на студентском хакатон такмичењу у организацији IPMA Србија на тему „Value co-creation in the project society“.

*Руковођење или чланство у органима или професионалнм удружењима или организацијама националног или међународног нивоа.*

* Од 2022. године члан је глобалне мреже *University Industry Innovation Network*.
* Од 2021. године члан је глобалне мреже *Entrepreneurial Mindset Network* за развој предузетништва.
* Од 2020. године члан је међународне *HELIXCONNECT EUROPE* организације која се бави подизањем организационих и технолошких перформанси Западног Балкана и Источне Европе, као и регионалним развојем иновација и технолшких и организационих решења у сарадњи са представницима привреде, универзитета и владиних институција.
* Од 2018. године члан је асоцијације *Triple Helix* (*Triple Helix Association*).
1. **Библиографија научних и стручних радова**

У сарадњи са другим ауторима, др Милица Јовановић објавила је већи број научних радова у међународним и националним часописима, као и у зборницима радова међународних и националних конференција.

***Монографије, монографске студије, тематски зборници, лескикографске и картографске публикације међународног значаја (M10)***

1. **Jovanović, M.,** Rakićević, J., Jeremić, V., & Levi Jakšić, M. (2020). How to Measure Triple Helix Performance? A Fresh Approach. In A. Abu-Tair A., Lahrech A., K. Al Marri, B. Abu-Hijleh (Eds) Proceedings of the II International Triple Helix Summit. THS 2018. Lecture Notes in Civil Engineering, 43 (pp. 245-260). Springer, Cham. doi: 10.1007/978-3-030-23898-8\_18 (M13)
2. Marinković, S., Rakićević, J., **Jovanović, M.,** & Petković, J. (2018). Entrepreneurship Development and Internationalization in Serbia. In T. Mets, A. Sauka & D. Purg (Eds.), *Entrepreneurship in Central and Eastern Europe* (pp. 127-137). London, UK: Routledge. (M14)
3. **Jovanović, M.,** Rakicevic, J., Levi-Jaksic, M., Petkovic, J., & Marinkovic, S. (2017). *Composite Indices in Technology Management: A Critical Approach*. In V. Jeremic, Z. Radojicic, & M. Dobrota (Eds.) Emerging Trends in the Development and Application of Composite Indicators (pp. 38-71). Hershey, PA: IGI Global. doi:10.4018/978-1-5225-0714-7.ch003 (M14)

***Радови објављени у часопису међународног значаја (SSCI, SCIe листе) (М20)***

*Радови објављени у међународним научним часописима изузетних вредности (М21а):*

1. **Jovanović, M.**, Jeremić, V., Savić, G., Bulajić, M., Martić, M. (2012). How does the normalization of data affects the ARWU ranking? *Scientometrics, 93*(2), 319-327. doi: 10.1007/s11192-012-0674-0 **IF (2012): 2,207. (M21a)**

*Радови објављени у истакнутим међународним научним часописима (М22):*

1. **Jovanović, M.,** Savić, G., Cai, Y., Levi-Jakšić, M. (2022). Towards a Triple Helix-Based Efficiency Index of Innovation Systems. *Scientometrics*. Online first. doi: 10.1007/s11192-022-04304-x **IF 2021: 3,801. (M22)**
2. Levi-Jakšić, M., Rakićević, J., **Jovanović, M.** (2018). Sustainable Technology and Business Innovation Framework - A Comprehensive Approach. *Amfiteatru Economic 20* (48), 418-436. doi: 10.24818/EA/2018/48/418. **IF (2018): 1,238. (M22)**

*Радови објављени у међународним научним часописима (М23)*

1. **Jovanović, M.,** Dlačić, J., Okanović, M. (2018). Digitalization and Society's Sustainable Development - Measures and Implications. *Zbornik radova Ekonomskog fakulteta u Rijeci / Proceedings of Rijeka School of Economics, 36* (2), 905-928. doi: 10.18045/zbefri.2018.2.905 **IF (2017): 0,455** **(**M23**)**
2. Levi Jakšić, M., **Jovanović, M.**, Petković, J. (2015). Technology Entrepreneurship in the Changing Business Environment – A Triple Helix Performance Model, *Amfiteatru Economic*, Vol. 38, No. 1, ISSN: 2247–9104, **IF (2015): 0,564. (M23)**

***Рад у часопису међународног значаја верификованог посебном одлуком (М24)***

1. Rakićević, J., Levi-Jakšić, M., **Jovanović, M.** (2018). Measuring the Potential for Technology Entrepreneurship Development: Serbian Case. *Management: Journal of Sustainable Business and Management Solutions in Emerging Economies, 23* (2), 13-25. doi: 10.7595/management.fon.2018.0009 **(M24)**
2. Jevtić, M., **Jovanović, M.,** Krivokapić, J. (2018). A New Method for Measuring Organizational Authority and Accountability: Quantitative Approach. *Industrija 46* (3), 47-69. doi: 10.5937/industrija46-18041 **(M24)**
3. Jevtić, M., **Jovanović, M.,** Krivokapić J. (2018). A New Approach to Measuring the Correlation of Organizational Alignment and Performance. *Management: Journal of Sustainable Business and Management Solutions in Emerging Economies*, *23* (1), 41-52. doi: 10.7595/management.fon.2017.0029 **(M24)**
4. Petković, J., **Jovanović, M.,** Levi Jakšić, M., Marinković, S., & Đorđević, M. (2015). Ranking Technology Forecasting Journals by using Data Envelopment Analysis, *Management, časopis za teoriju i praksu menadžmenta*, No. 76, ISSN: 1820-0222, ISBN: 2406-0658. doi: 10.7595/management.fon.2015.0018 **(M24)**

***Рад објављен на међународном научном скупу (M30)***

1. **Jovanović, M.,** Rakićević, J., & Levi-Jakšić, M. (2020). Towards the Creation of Smart Policy Mix for Developing Technology Entrepreneurship Ecosystem. In O. Dvouletý, M. Lukeš & J. Mísař (Eds) Proceedings of the 8th International Conference Innovation Management, Entrepreneurship and Sustainability (IMES 2020), (pp. 229-244). Prague, Czech Republic, 28-29 May 2020. Prague: University of Economics, Prague.
2. Rakićević, J., **Jovanović, M.,** Marinković, S. & Petković, J. (2020). Where is the Link Between Entrepreneurial Ecosystem Components and Country’s Innovation Output? A Global Study. In O. Dvouletý, M. Lukeš & J. Mísař (Eds) Proceedings of the 8th International Conference Innovation Management, Entrepreneurship and Sustainability (IMES 2020), (pp. 574-585). Prague, Czech Republic, 28-29 May 2020. Prague: University of Economics, Prague.
3. **Jovanović, M.**, Savić, G., & Cai, Y. (2020). Measuring the Efficiency of Triple Helix Innovation Systems. XVII International Triple Helix Conference, Tampere, Finland, 15-17 June 2020. Tampere: Tampere University.
4. Damnjanović, V., **Jovanović, M**., & Rakićević, J. (2019). Putting Triple Helix into Action: Evidence from Serbia, In D. Corpakis, & P. Ketikidis (Eds.), Proceedings of the European Triple Helix Congress (ETHAC2019) Responsible Innovation & Entrepreneurship (pp. 140-154). Thessaloniki, Greece: South East European Research Centre.
5. **Jovanović, M.,** Obradović, V., & Todorović, M. (2019). ICT Development as A Key Innovation Driver: The Project Management Approach, 2019 IEEE 14th International Conference on Computer Sciences and Information Technologies (CSIT) (pp. 148-151). Lviv, Ukraine: IEEE. doi: 10.1109/STC-CSIT.2019.8929768
6. Cvetković, N., Marinović, M., **Jovanović, M.,** & Milanović, N. (2019). How does the Europe vote? Dynamics and clusters of the European Parliament voting results. Proceedings of the 2nd International Conference on Research in Business, Management and Economics. Vienna, Austria 3-5 December, 2019: ICRBME
7. Obradović, V., Todorović, M., **Jovanović, M.** (2019). Environmental Project Management: Contextual Enablers and Boundaries. Paper presented at *31st IPMA World Congress 2019 “Integrating sustainability into project management“.* Merida, Yucatan, Mexico 30 September-2 October 2019: IPMA.
8. Rakićević, J., **Jovanović, M.** (2018). Agile Approach to Creating Composite Indices in Technology Management. In P. Jovanović (Ed.), *XXII International Congress on Project Management* (pp. 267-271). Beograd, 28-30 September: IPMA Serbia & Faculty for Project and Innovation Management.
9. **Jovanović, M.,** Dlačić, J., Okanović, M. (2018). How Does the Digitalization Impact Society’s Sustainable Development? Measures and Implications. Paper presented at *Economics of Digital Transformation (EDT) 2018 DIGITOMICS*, University of Rijeka, Croatia.
10. **Jovanović, M.,** Jevtić, M., Petković, J. (2018). The Role of Culture in Entrepreneurial Ecosystem: What Matters Most? In N. Žarkić-Joksimović, & S. Marinković (Ed.), *XVI International Symposium SymOrg 2018 – Doing Business in the Digital Age: Challenges, Approaches and Solutions* (pp. 683-691). Zlatibor, 07-10 June 2018: University of Belgrade, Faculty of Organizational Sciences. ISBN 978-86-7680-361-3.
11. **Jovanović, M.,** Rakićević, J., Levi Jakšić, M., & Jeremić, V. (2018). How to Measure Triple Helix Performance? A Fresh Approach. *II International Triple Helix Summit 2018*. Dubai, 10-13 November 2018: The British University in Dubai.
12. Đorđević, L., **Jovanović, M.,** Marinović, M., Šošević, U. (2017). Spreadsheet engineering education: how to improve it? Case of Serbia, *Proceedings of the BASIQ International Conference: New Trends in Sustainable Business and Consumption-2017*, The Association for Innovation and Quality in Sustainable Busin ess (BASIQ), (pp. 199 – 206), ISSN: 2457-483X, Graz, Austria.
13. Levi Jakšić, M., Rakićević, J., **Jovanović M.** (2016). Sustainable technology and business innovation principles – a comprehensive approach, *Proceedings of the XV International Symposium SymOrg 2016: Reshaping the future through sustainable business development and entrepreneurship*, (pp. 1374-1181). Zlatibor, Serbia.
14. Rakićević, J., Levi Jakšić, M., **Jovanović M.** (2016). Index of potential for technology entrepreneurship development: Practice from Serbia, *Proceedings of the XV International Symposium SymOrg 2016: Reshaping the future through sustainable business development and entrepreneurship*, (pp. 1436-1441). Zlatibor, Serbia
15. Levi Jakšić, M., **Jovanović, M.**, Petković, J. (2014). Sustainable technology management and development - state, university and industry performance model, *Proceedings of the XIV International Symposium SymOrg 2014: New Business Models and Sustainable Competitiveness Management and Business Performance*, (pp. 1675-1683). Zlatibor, Serbia.
16. **Jovanović, M.**, Todorović, I., Komazec, S., Savić, G. (2013). Measuring the efficiency of universities using DEA models. In Merkač Skok, M., Cingula, M. (Ed.) *Knowledge and business challenge of globalization in 2013: conference proceedings of the 5th International scientific conference,* Faculty of commercial and business sciences, Celje, Slovenia, pp. 563-596. ISBN: 978-961-6825-83-2.
17. Kojić, J., **Jovanović, M.,** Petković, J., Levi Jakšić, M. (2012). Management of technological development, 31st International Conference on Organizational Science Development, Portorož, Slovenia, 2012., ISBN 978-961-232-254-0

***Рад објављен на националном научном скупу (M60)***

1. Levi-Jakšić, M., Rakićević, J., & **Jovanović, M.** (2019). Selecting Measures for Entrepreneurial Ecosystem Development, Proceedings of the XII Conference of Business and Science SPIN'19, University of Belgrade, Faculty of Organizational Sciences, Belgrade, November 7 - 8, 206-214.
2. Леви-Јакшић, М., **Јовановић, М.** (2017).Концепт *lean* стартапа у технолошком предузетништву. Зборник радова *XI Скупа привредника и научника СПИН'17 – Штедљиво (lean) управљање ресурсима у привреди Републике Србије,* Београд, новембар 2017.
3. **Јовановић, М.,** Ђорђевић, Л., Маринковић, А. (2017) Утицај индикатора перформанси технолошког менаџмента на глобалне индексе за рангирање земаља, *Зборник радова XLIV Симпозијума о операционим истраживањима SYM-OP-IS 2017,* Златибор, 2017.
4. Ћујић, М., **Јовановић, М.,** Савић, Г., Леви Јакшић, М. (2014). Мерење ефикасности система услуга у ваздушној полвидби коришћењем DEA методе, *Зборник радова XLI симпозијума о операционим истраживањима SYM-OP-IS 2014,* Дивчибаре 2014.
5. **Јовановић, М.,** Савић, Г., Јеремић, В., Радисављевић, Т. (2012). Рангирање светских универзитета коришћењем DEA модела без експлицитних улаза, *Зборник радова XXXIX симпозијума о операционим истраживањима SYM-OP-IS 2012,* Тара, 2012., ISBN 978-86-7488-086-9
6. Петковић, Ј., **Јовановић, М.**, Леви Јакшић, М., Којић, Ј., (2011). Методе креативног мишљења као подршка одлучивању у јавном предузећу, *Зборник радова XXXVIII симпозијума о операционим истраживањима SYM-OP-IS 2011,* Златибор, октобар 2011, ISBN: 978-86-403-1168-7.
7. **Јовановић, М.,** Којић, Ј., Јеремић, В. (2011). Евалуација ARWU листе најбољих светских универзитета помоћу ДЕА методе, *Зборник радова XXXVIII симпозијума о операционим истраживањима SYM-OP-IS 2011*, Златибор, октобар 2011, ISBN: 978-86-403-1168-7.
8. **Јовановић, М.**, Филипић, Ф., Којић, Ј. (2010). АNP метода у процесу доношења одлука, *Зборник радова XII Међународног симпозијума Факултета организационих наука SymOrg 2010 - „Организационе науке и менаџмент знања*“, Златибор, јун 2010, ISBN: 978-86-7680-215-9.

***Рад објављен у водећем националном часопису (M51)***

1. **Jovanović, M.**, Todorović, I., Komazec, S. (2014). The Need for a Multidisciplinary Approach in Developing and Implementing a Global Strategy. *Econophysics, Sociophysics & other Multidisciplinary Sciences Journal,* Vol. 4, No. 1, pp. 26-32.  ISSN: 2247 – 2479.
2. Ćujić M., **Jovanović M.,** Savić G., Levi Jakšić M. (2015). Measuring the Efficiency of Air Navigation Services System by Using DEA Method, *International Journal for Traffic and Transport Engineering*, Vol. 5, No.1, pp. 36 - 44 DOI: http://dx.doi.org/10.7708/ijtte.2015.5(1).05

***Рад у националном часопису (Kатегорија М53):***

1. Levi Jakšić, M., Rakićević, J., & **Jovanović, M.** (2018). Technology Forecasting for Developing Smart Innovation and Entrepreneurship Policy. *Econophysics, Sociophysics & Other Multidisciplinary Sciences Journal, 8* (1), 18-25.

*Одбрањена докторска дисертација (М70)*

1. **Јовановић, М. (2022).** *Развој модела за евалуацију перформанси менаџмента технологије заснован на Triple Helix приступу,* Универзитет у Београду, Факултет организационих наука.

Индекс научних компетенција кандидата др Милице Јовановић, на основу приложених научних радова, изражен кроз квантификацију индивидуалних научно-истраживачких резултата износи 84.

*Учешће у научноистраживачким пројектима*

*Научно-истраживачки пројекти:*

* Од 2018. године Милица је ангажована као истраживач на стратешком научно-истраживачком пројекту Министарства просвете, науке и технолошког развоја „Примена мултимодалне биометрије у менаџменту идентитета“, ев. број пројекта: ТР 32013.
* Од 2012. до 2015. године била је ангажована као истраживач на стратешком научно-истраживачком пројекту Министарства просвете, науке и технолошког развоја “Истраживање савремених тенденција стратешког управљања применом специјализованих менаџмент дисциплина у функцији конкурентности српске привреде”, ев. број пројекта: ОИ 179081.

*Учешће у националним пројектима:*

* Од 2020. године је ангажована на домаћем пројекту „Припрема, организација и спровођење полагања завршног испита на крају основног образовања у Републици Србији“.
* Од 2022. године руководилац активности Факултета организационих наука у оквиру конзорцијума Med&Biotech суперкластера пројекта *Србија иновира*.

*Учешће у међународним пројектима:*

* Од 2021. до 2023. године ангажована је на међународном Ерасмус+ пројекту: *U-SIA - Co-Production of knowledge and research that matters-University to Society Innomediaries in Albania: Co-Production of knowledge and research that matters*, No. 618997-EPP-1-2020-1-AL-EPPKA2-CBHE-JP
* Од 2021. до 2025. године ангажована је на међународном пројекту *Building Innovation Funnel - Venture an Idea (DSI/BIF/2021/001)*, међународни пројекат Иницијативе Дигитална Србија и Факултета организационих наука са партнерима, подржан од стране Америчке агенције за међународни развој (USAID).

*Рецензирање научних радова у домаћим и међународним часописима и конференцијама*

Милица Јовановић је рецензент међународних часописа:

* *Triple Helix Journal*
* *Management: Journal of Sustainable Business and Management Solutions in Emerging Economies*

*Чланство у организационим и научним одборима и председавање сесијама на конференцијама*

* Током 2011. године била је ангажована у организацији VIII Скупа привредника и научника - СПИН’11 под називом „Oперациони менаџмент у функцији одрживог економског раста и развоја Србије 2011-2020“, као члан организационог одбора скупа.

**IV Приказ и оцена научног рада кандидата**

*Приказ докторске дисертације (преузето из реферата о урађеној докторској дисертацији)*

Докторска дисертација кандидаткиње Милице Јовановић под насловом „Развој модела за евалуацију перформанси менаџмента технологије заснован на *Triple Helix* приступу“ обима је 201 страна, разврстаних у 10 поглавља, укључујући списак коришћене литературе и прилоге. На крају дисертације налазе се биографија аутора, списак објављених радова, изјава о ауторству, изјава о истоветности штампане и електронске верзије докторског рада и изјава о коришћењу. Дисертација садржи 61 слику, 26 табела, 13 прилога и 304 библиографских навода. Структура дисертације је следећа: 1. Уводна разматрања, 2. Преглед релевантних аспеката менаџмента технологије, 3. Модели националних система, 4. Модел мерења перформанси технолошког менаџмента заснован на Triple Helix приступу, 5. Методе за мерење перформанси, 6. Верификовање модела, 7. Тумачење резултата и дискусија, 8. Закључак, 9. Литература, 10. Прилози

*Кратак приказ појединачних поглавља докторске дисертације (преузет из реферата о урађеној докторској дисертацији)*

Рад је подељен у 8 поглавља, након чега следи списак коришћене литературе и прилози.

*Увод* приказује полазна становишта, описује предмет и циљеве истраживања у докторској дисертацији, полазне хипотезе и методологију која ће се користити у раду и структуру дисертације по поглављима.

*Друго поглавље* приказује теоретске концепте из области менаџмента технологије са посебним фокусом на појму, активностима, нивоима управљања и индикаторима који се користе за евалуацију перформанси менаџмента технологије. У овом поглављу доказује се посебна хипотеза H1 библиографским путем.

*Треће поглавље* приказује концепте системских модела на националном нивоу који сагледавају активности менаџмента технологије. Приказани су концепти националних иновационих система, предузетничког екосистема, одрживог развоја и *Triple Helix* модела. Посебан акценат дат је *Triple Helix* моделу, његовим специфичностима и приступима којима се мере његове перформансе. Закључци из овог поглавља потврдили су посебну хипотезу H2.

*Четврто поглавље* повезује закључке из претходна два поглавља чиме се омогућава креирање оквира новог модела за евалуацију перформанси менаџмента технологије на националном нивоу. Приказана је структура новог модела и аспекти сагледавања перформанси, чиме се доказују тврдње наведене у посебној хипотези H3.

*Пето поглавље* даје преглед приступа мерењу перформанси који су погодне за креирање композитних индекса и одговарају специфичностима испитаних концепата у претходним поглављима. Представљени су Анализа обавијања података (енгл. *Data Envelopment Analysis*), Ивановићево одстојање (И-одстојање) и Матрица циљева, који евалуирају перформансе и служе за валидацију представљеног модела из четвртог поглавља. У овом поглављу се започиње доказивање хипотезе H4 која наставља у наредном, шестом поглављу.

У *шестом поглављу* примењују се предложене методе уз коришћење релевантних података прикупљених из светских, глобално доступних база над одабраним скупом индикатора. Модел се тестира у 35 земаља (OECD земље и Србија), пореде се перформансе, формирају рангови на основу предложених метода и представљају закључци тестирања за глобално и домаће окружење. Закључци овог поглавља потврђују да су статистичке методе и методе операционих истраживања погодне за овакву врсту анализа (хипотеза H4). Креирано је 5 композитних индекса према различитим димензијама и перспективама мерења.

*Седмо поглавље* даје детаљне увиде добијене применом модела и исцрпну дискусију која доказује посебне хипотезу H5, којом добијени резултати тестирања модела могу служити као смерница за креирање стратегија и политика. У овом поглављу даје се и пример извештаја о перформансама технолошког менаџмента за Републику Србију, са одабраним закључцима и препорукама, чиме се истиче додатна вредност резултата добијеним применом предложеног модела.

*Осмо поглавље* даје закључна разматрања, осврт на тестиране хипотезе, доприносе, ограничења и будуће правце истраживања.

Последњи део рада наводи коришћену литературу и прилоге који нису део текста дисертације, али се на њих позива у одређеним деловима. У прилозима су дати детаљан списак идентификованих индикатора у постојећим методологијама, извори података, табеле са детаљним калкулацијама према примењеним методлошким приступима. Након прилога, дата је обавезна документација која је део докторске дисертације: биографија аутора, списак објављених радова, изјава о ауторству, изјава о истоветности штампане и електронске верзије докторског рада и изјава о коришћењу.

*Приказ најзначајнијих радова*

Досадашњи научно-истраживачки рад др Милице Јовановић усмерен је на области менаџмента технологије и иновација, технолошког предузетништва, предузетничког екосистема и одрживог развоја. Може се закључити да се досадашњи научноистраживачки рад кандидата у великој мери подудара са областима/предметима у којима је кандидат остваривао и педагошко искуство.

Научни допринос докторске дисертације кандидата Милице Јовановић, верификован је публикацијом *Towards a Triple Helix-Based Efficiency Index of Innovation Systems* у међународном часопису *Scientometrics* (М22). У раду је представљен нови композитни индекс за рангирање земаља који мери ефикасност националних иновационих система заснованих на Triple Helix моделу. За креирање индекса примењен је двофазни модел Анализе обавијања података (ДЕА). У раду су кроз екстензиван преглед литературе представљене постојеће методологије за мерење перформанси Triple Helix модела са нагласком на предностима и недостацима које постојеће методологије имају за доношење стратешких одлука. Нови индекс заснован на Triple Helix неоеволутивном моделу обухвата скуп од 19 индикатора који су значајни за доносиоце одлука на националном нивоу. Подаци су прикупљени из званичних база података за 34 ОЕЦД земље над којима је примењен двофазни ДЕА модел: 1) индикатори су агрегирани најпре у стубове применом региона сигурности и ДЕА модела суперефикасности; 2) вредности стубова су агрегиране помоћу Benefit-of-the-Doubt ДЕА модела. Резултати су дали ранг 34 посматране земље и истакли снаге и слабости сваког посматраног иновационог система. Истраживање је показало да су варијабилни тежински коефицијенти велика предност ДЕА методе која дозвољава слабије развијеним земљама да се боље позиционирају према аспекту ефикасности. Такође, у раду је приказана матрица која омогућава бољи увид доносиоцима одлука које аспекте могу побољшати у свом националном систему. Коначно, резултати Triple Helix индекса ефикасности дају додатна објашњења Европског иновационог парадокса, који је значајан феномен у области менаџмента технологије и иновација.

Рад под називом *Digitalization and Society's Sustainable Development - Measures and Implications* објављен је у међународном часопису *Zbornik radova Ekonomskog fakulteta u Rijeci / Proceedings of Rijeka School of Economics* (М23). Рад испитује везу између дигитализације и одрживог развоја и представља композитне индексе који се користе за мерење дигиталне конкурентности земаља – Индекс дигиталне економије и друштва Digital Economy and Society Index (ДЕСИ). Услед једне од највећих револуција у савременом пословању и преласку са традиционалне на дигиталне пословне моделе неопходно је пратити све аспекте које дигитализација носи са собом. Рад представља мере које се користе за праћење степена дигитализације и представља методологију ДЕСИ индекса. Истраживање испитује како дигиталне перформансе ЕУ земаља утичу на три главне компоненте одрживог развоја: економске, друштвене и еколошке. У раду се мере корелације ДЕСИ индекса са другим индексима који мере компоненте одрживог развоја и показују који аспекти показују повезаност. Осим тога, резултати наглашавају значај везе између Хофстедеових културних (националних) димензија и дигиталних перформанси.

Рад под називом *Sustainable Technology and Business Innovation Framework - A Comprehensive Approach* објављен је у међународном часопису *Amfiteatru Economic* (М22).У раду је дат структурирани теоретски оквир који се односи на макро и микро перспективне одрживог развоја који се може применити и у пословном сектору. Рад на основу детаљног прегледа литературе предлаже вишедимензионални модел за структурирање принципа и пракси одрживог развоја. Фокус рада је на релевантним принципима одрживости технолошких и бизнис иновација у релацији са моделима технолошких и пословних иновација који до сада нису довољно развијени у пракси. У раду је креиран скуп релационих матрица који указују на улоге и везе између наведених принципа како би се достигли циљеви одрживог пословања. Представљено истраживање показује да предложени оквир релационих матрица доприноси и научном и стручном аспекту одрживог развоја. Са аспекта науке, креиран је структуриран, интегрисан и вишедимензионалан модел којим се омогућава боље разумевање различитих микро и макро категорија, међусобних веза и утицаја. Са аспекта праксе, представљени алат се може користити као подршка у процесу управљања променама за компаније које желе своје пословање усмере ка остварењу циљева пословне одрживости заснованом на одрживим технологијама и пословним иновацијама.

Рад *Technology Entrepreneurship in the Changing Business Environment – A Triple Helix Performance Model* објављен је у часопису *Amfiteatru Economic* (М23) и представља почетак истраживања докторске дисертације кандидата. У раду је представљен методолошки оквир за мерење перформанси управљања технологијом који се заснива на *Triple Helix* моделу. Модел истиче значај технолошког менаџмента и предузетништва у остваривању циљева одрживог развоја, наглашавајући улогу три главна актера: Универзитета, Привреде и Владе. Представљен модел анализира перформансе актера са аспекта успешности управљања технологијом на националном нивоу кроз три основне функције: планирање, организовање и контрола. Циљ модела је да омогући бољу категоризацију индикатора управљања технологијом и доведе их у везу са актерима *Triple Helix* модела. Применљивост модела је тестирана на скупу индикатора за Србију, Аустрију и Финску и поређење ове три земље је извршено са аспекта иновативности и одрживог развоја. Модел је развијен на основу скупа индикатора који омогућавају систематичну анализу и примењен је на нивоу националне економије. Резултати указују на критичне активности сваког актера *Triple Helix* модела што може омогућити боље креирање стратегија и политика на националном нивоу.

Рад под називом *How does the normalization of data affects the ARWU ranking?* објављен је у часопису *Scientometrics* (М21а) и преставља резултат рада кандидаткиње др Милице Јовановић на дипломском раду на основним студијама. Циљ рада је био да представи нове могућности у методолошком приступу Шангајске ранг листе универзитета (ARWU). У раду се испитивало да ли нормализација података на којој се заснива ARWU листа утиче на рангове универзитета. Како би се дошло до ових закључака, прикупљени су и нормализовани и оригинални (сирови) подаци кроз темељно истраживање података за свих шест варијабли на којима се заснива рангирање. На основу узорка од 54 универзитета Сједињених Америчких Држава који се рангирају у топ 100 најбољих универзитета примењена је метода Ивановићевог одстојања. Резултати су показали велика неслагања у ранговима за нормализоване и оригиналне податке и отворили даља питања у званичној методологији ARWU листе.

**V Оцена испуњености услова кандидата**

На основу прегледа и анализе достављене конкурсне документације Комисија констатује да је кандидат др Милица Јовановић остварила одличне академске, научно-истраживачке и стручне резултате у оквиру уже научне области Менаџмент технологије, иновација и одрживог развоја. Поред високих оцена за педагошки рад на Факултету организационих наука Универзитета у Београду и високе оцене приступног предавања, истиче се њен научно-истраживачки рад и рад на научним и стручним пројектима. Посебно се истичу радови из категорије М20 (један из категорије М21а, два из категорије М22, два из категорије М23 и четири из категорије М24). Према резултатима које је остварио, кандидат испуњава услове прописане Законом о високом образовању, Статутом Универзитета у Београду, Правилником о минималним условима за стицање звања наставника на Универзитету у Београду, Правилником о изменама и допунама правилника о минималним условима за стицање звања наставника на Универзитету у Београду и Статутом Факултета организационих наука, о чему сведочи и следећи сумарни приказ (Табела 4).

Табела 3. Сумарни приказ испуњености услова кандидата др Милице Јовановић

| **Критеријум** | **Испуњеност критеријума** |
| --- | --- |
| Научно звање доктора наука за ужунаучну област коју се бира | Одбрањена докторска дисертација из научне области Техничке науке, уже научне области Менаџмент технологије, иновација и одрживог развоја, на Факултету организационих наука Универзитета у Београду. |
| Искуство у педагошком раду састудентима | 10 година педагошког искуства у раду састудентима на Факултету организационих наука Универзитета у Београду. |
| Приступно предавање из области за коју се бира, позитивно оцењено од стране високошколске установе | Да. Просечна оцена 5 |
| Позитивна оцена педагошког рада устудентским анкетама током целокупног претходног изборног периода | Просечна оцена 4,81 за период 2011-2022. године на Факултету организационих наука Универзитета у Београду |
| Објављен један рад из категорије М21, М22 или М23 из научне области за коју се бира | М21а – 1 радМ22 – 2 радаМ23 – 2 рада |
| Саопштена два рада на научном или стручном скупу (категорије М31-М34 и М61- М64) | М33 – 21М34 – 5М63 – 8 |
| Оригинално стручно остварење илируковођење или учешће у пројекту | Учесник на пројектима:1. Ерасмус+: *U-SIA - Co-Production of knowledge and research that matters-University to Society Innomediaries in Albania: Co-Production of knowledge and research that matters,* No. 618997-EPP-1-2020-1-AL-EPPKA2-CBHE-JP
2. Building Innovation Funnel - Venture an Idea (DSI/BIF/2021/001), међународни пројекат Иницијативе Дигитална Србија и Факултета организационих наука са партнерима, подржан од стране Америчке агенције за међународни развој (USAID).
3. Домаћи пројекат„Припрема, организација и спровођење полагања завршног испита на крају основног образовања у Републици Србији“.
4. Стратешки научно-истраживачки пројекат Министарства просвете, науке и технолошког развоја „Примена мултимодалне биометрије у менаџменту идентитета“, ев. број пројекта: ТР 32013.
5. “Истраживање савремених тенденција стратешког управљања применом специјализованих менаџмент дисциплина у функцији конкурентности српске привреде”, ев. број пројекта: ОИ 179081.
 |
| Одобрен и објављен уџбеник за ужу област за коју се бира, монографија, практикум или збирка задатака (са ISBN бројем) | 1. Леви-Јакшић, М., Маринковић, С., Петковић, Ј., Ракићевић, Ј., Јовановић, М. (2018). *Технолошко предузетништво*. Факултет организационих наука, Београд. ISBN 978-86-7680-347-7
 |
| Цитираност од 10 хетеро цитата | * Према сервису Web of Science има Хиршов индекс (h-индекс) 4, а радови су цитирани 73 пута (42 хетероцитата).
* Према сервису *Scopus* има Хиршов индекс 5, а радови су цитирани 99 пута.
* Према сервису *Google Scholar* има Хиршов индекс (h-индекс) 7, а радови су цитирани 251 пут.
 |
| Председник или члан комисија за израду завршних радова на академским основним, мастер или докторским студијама | Члан комисије за одбрану 28 завршних радова основних академских студија. |
| Чланство у националним или међународним научним, уметничким, стручним организацијама, институцијама од јавног значаја, културним институцијама | * Од 2022. године члан је глобалне мреже *University Industry Innovation Network*.
* Од 2021. године члан је глобалне мреже *Entrepreneurial Mindset Network* за развој предузетништва.
* Од 2020. године члан је међународне *HELIXCONNECT EUROPE* организације.
* Од 2018. године члан је глобалне асоцијације *Triple Helix Association*.
 |
| Учешће у наставним активностима ван студијских програма високошколске установе или у ваннаставним активностима студената | * У јуну 2022. године била је фацилитатор на студентском хакатон такмичењу у организацији IPMA Србија на тему „*Value co-creation in the project society*“.
* Едукативна подршка студентима у решавању студије случајау организацији ESTIEM-a (*Case study show*)
* Реализовање студентских пракси и активан рад са студентима на ваннаставним активностима у Центру за технолошки менаџмент.
* Ментор студентима прве године Факултета организационих наука.
* Модератор панел дискусије на пројекту *„Активан студент“* у организацији студентске организације Центар за развој каријере ФОН-а.
* Ментор студентима на такмичењу *TechChallenge* 2017. године у организацији студентске организације Факултета организационих наука ФОНИС.
* У јануару 2018. године је одржала предавање на Економском факултету Универзитета у Ријеци под називом „Глобални индекси за мерење перформанси и развој предузетништва“ на предмету *Пословни маркетинг*.
 |
| Председник или члан организационог одбора или учесник на стручним или научним скуповима националног или међународног нивоа | * Члан организационог одбора Скупа привредника и научника Србије.
* Учесник већег броја националних (8 публикација) и међународних конференција (15 публикација).
* У јуну 2021. године била је говорник по позиву на међународној конференцији *XIX Triple Helix International Conference Innovations for a Sustainable World*. тема: *Critical Reflections on the Entrepreneurial University.*
* У априлу 2022. године одржала је предавање по позиву у оквиру Семинара за рачунарство и примењену математику на Математичком институту САНУ под називом „Развој модела за евалуацију перформанси менаџмента технологије заснован на *Triple Helix* приступу“.
 |

**2. ЗАКЉУЧАК И ПРЕДЛОГ КОМИСИЈЕ**

На конкурс за избор у звање доцента, са пуним радним временом, за ужу научну област Менаџмент технологије, иновација и одрживог развоја на Факултету организационих наука Универзитета у Београду, пријавио се један кандидат, др Милица Јовановић.

На основу документације коју је кандидат приложио, као и одржаног приступног предавања, Комисија констатује да кандидат, др Милица Јовановић, испуњава све услове предвиђене Законом о високом образовању Републике Србије и Статутом Факултета организационих наука Универзитета у Београду, за избор у звање доцента за ужу научну област Менаџмент технологије, иновација и одрживог развоја. Кандидат, др Милица Јовановић поседује изузетне научне, стручне и педагошке квалитете који превазилазе формалне услове, нарочито у наставним и педагошким активностима које су студенти оценили високим оценама. До сада је објавила 40 научних радова од којих се посебно истичу 5 радова из категорије М21а, М22 и М23 и три рада у истакнутим међународним монографијама (категорије М13 и М14). Учествовала је у реализацији пет научноистраживачких и стручних пројеката, а тренутно је учесник на четири пројекта. Такође, укључена је у ваннаставне активности студената кроз координацију ваннаставних активности у оквиру Центра за технолошки менаџмент Факултета организационих наука, едукативну подршку студентима у решавању студије случаја, менторство студентима прве године Факултета организационих наука и менторство и подршку студентским предузетничким тимовима. Била је члан више организационих и техничких одбора конференција, рецензент научних радова, члан је четири међународна удружења, а за свој научни рад добила је грант за студенте докторских студија од Тампере универзитета и међународне асоцијације Triple Helix. Активно учествује у извођењу наставе на међународним програмима и била је учесник размене студената докторских студија путем Ерасмус+ програма. Такође, била је говорник по позиву на страном универзитету и на више домаћих и међународних скупова.

Анализирајући научне, стручне и педагошке квалитете др Милице Јовановић, а на основу објављених научних и стручних публикација, постигнутих резултата у науци, спроведених бројних анкета о вредновању педагошког рада сарадника, као и на основу одржаног приступног предавања, Комисија констатује да резултати кандидата у квалитативном и квантитативном смислу превазилазе законске услове за избор у звање доцента за ужу научну област Менаџмент технологије, иновација и одрживог развоја.

Ценећи научне, стручне и педагошке резултате кандидата, Комисија предлаже Декану и Изборном већу Факултета организационих наука, да се др Милица Јовановић изабере у звање доцента за ужу научну област Менаџмент технологије, иновација и одрживог развоја на Факултету организационих наука Универзитета у Београду, на одређено време од пет година, са пуним радним временом, као и да се предлог упути Већу научних области техничких наука Универзитета у Београду, на коначно усвајање..

У Београду, 19.07.2022. године

**ЧЛАНОВИ КОМИСИЈЕ**

………………………………………………………………...
др Маја Леви-Јакшић, редовни професор у пензији,
Факултет организационих наука, Универзитет у Београду, председник

………………………………………………………………...
др Јасна Петковић, ванредни професор,
Факултет организационих наука, Универзитет у Београду, члан

………………………………………………………………...
др Гордана Кокеза, редовни професор,
Технолошко-металуршки факултет, Универзитет у Београду, члан